གཅིག་པ་ལན་བདུན་གྱི་མཇུག་ཏུ།  ། ལྷ་མོ་ལ་གུས་ཞེས་སོགས་ཕན་ཡོན་
259
དང་།  ཡན་ལག་བདུན་པ་སྔར་ལྟར་ལ།  སྔགས་བཞི་བརྒྱ་བཟླ།  འདོད་དོན་གསོལ་འདེབས་ཀྱི་རྗེས་སུ།  སྤྲོ་ན།  ལེགས་བྲིས་མ་འདོན།  བཅོམ་ལྡན་འདས་མ་རྗེ་བཙུན་སྒྲོལ་མ་ཁྱེད་ལ་མཁྱེན་པའི་ཡེ་ཤེས་ཞེས་སོགས་སྔར་བཀོད་པའི་འདོད་གསོལ་ཀྱང་བྱ།  དེ་ནས་གཏོར་མ་རྣམས་བསངས་སྦྱངས།  སྟོང་པའི་ངང་ལས་ཨོཾ་ལས་རིན་པོ་ཆེའི་སྣོད་
ཡངས་ཤིང་རྒྱ་ཆེ་བའི་ནང་དུ་ཨོཾ་ཨཱཿཧཱུཾ་ཞུ་བ་ལས་བྱུང་བའི་བདུད་རྩིའི་རྒྱ་མཚོ་ཆེན་པོར་གྱུར།  ཨོཾ་
ཨཱཿཧཱུཾ།  ལན་གསུམ་གྱིས་བྱིན་གྱིས་བརླབས་ལ།  ན་མཿསརྦ་བུདྡྷ་བོ་དྷི་སཏྭ་ནཾ་ཨ་པྲ་ཏི་ཧ་ཏ་ཤ་ས་ནཱན་ཧེ་ཧེ་
བྷ་ག་ཝ་ཏི་མཧཱ་སཏྭ་སརྦ་བུདྡྷ་ཨ་ཝ་ལོ་ཀི་ཏེ་མ་བི་ལཾ་བྷ་ཨི་དཾ་བ་ལིཾ་གྲྀཧྣ་པཱ་ཡ་ཧཱུཾ་ཧཱུཾ་ཛ་ཛ་སརྦ་བི་པཉྩ་
དེ་སྭཱཧཱ།  ཞེས་པ་ལན་གསུམ་གྱིས་རྗེ་བཙུན་མ་འཁོར་བཅས་ལ་འབུལ།  ཨོཾ་བཛྲ་ཨརྒྷཾ་པྲ་ཏཱིཙྪ་སྭཱཧཱ།  ནས་ཤཔྟའི་བར་གྱིས་མཆོད།  ལྷ་དང་ལྷ་མིན་ཞེས་སོགས་ཀྱིས་བསྟོད།  གཏོར་མ་གཉིས་པ།  འབྲུ་གསུམ་ལན་གསུམ་བརྗོད་པས་བྱིན་གྱིས་བརླབས་ལ།  ཨ་ཀཱ་རོ་ལན་གསུམ་དང་།  བདུད་རྩི་རྒྱ་མཚོའི་གཏོར་མ་འདི།  ། ཆོས་སྐྱོང་
མཁའ་འགྲོའ་ིཚོགས་ལ་འབུལ།  ། བཞེས་ནས་ཞི་རྒྱས་དབང་དྲག་གི། འཕྲིན་ལས་མ་ལུས་བསྒྲུབ་ཏུ་
གསོལ།  ། ཞེས་བསྔོ།  གསུམ་པ་ལ་འབྲུ་གསུམ་དང་།  ཨ་ཀཱ་རོ་ལན་གསུམ་བརྗོད་ལ།  དེ་བཞིན་གཤེགས་པ་བཞིའི་མཚན་བརྗོད།  བདུད་རྩི༝།  རིགས་དྲུག་འགྲོ་བའི་ཚོགས་ལ་འབུལ།  ། བཞེས་ནས་སྡུག་བསྔལ་ལས་
གྲོལ་ཏེ།  ། མྱུར་དུ་སངས་རྒྱས་ཐོབ་པར་ཤོག། བཞི་བ་ལ་འབྲུ་གསུམ་ལན་གསུམ་དང་།  ། སམྦྷ་ར་ལན་བདུན་དང་།  དེ་བཞིན་གཤེགས་པ་བཞིའི་མཚན་བརྗོད།  བདུད་རྩི༝།  ཡུལ་ལྷ་གཞི་བདག་རྣམས་ལ་འབུལ།  །
བཞེས་ནས་རུ་ང་མ་མཛད་པར།  ། སྡོང་གྲོགས་གནས་པོ་བཟང་པོར་མཛོད།  ། ཅེས་བསྔོ།  ། བདག་གི་
བསམ་པའི་༝།  ཆོས་རྣམས་ཐམས་ཅད་རྒྱུ་ལས་བྱུང་།  ། དེ་རྒྱུ་དེ་བཞིན་གཤེགས་པས་གསུངས།  ། རྒྱུ་
ལ་འགོག་པ་གང་ཡིན་པ།  ། དགེ་སྦྱོང་ཆེན་པོས་དེ་སྐད་གསུངས།  ། སྡིག་པ་ཅི་ཡང་མི་བྱ་ཞིང་།  ། དགེ་
བ་ཕུན་སུམ་ཚོགས་པར་སྤྱད།  ། རང་གི་སེམས་ནི་ཡོངས་སུ་འདུལ།  ། འདི་ནི་སངས་རྒྱས་བསྟན་པ་
ཡིན།  ། ཞེས་ཆོས་སྦྱིན་ཀྱང་བྱ།  དེ་ནས།  ། སངས་རྒྱས་ཐམས་ཅད་འདུས་པའི་སྐུ།  ། ཞེས་སོགས་དང་།  སྟོན་པ་
བླ་མེད་སངས་རྒྱས་རིན་པོ་ཆེ།  ། སོགས་དང་།  ལྷ་དང་ལྷ་མིན་སོགས་དང་།  སྐྱབས་གནས་དམ་པ་རྣམས་
ལ་ཕྱག་འཚལ་ཞིང་།  ། ཀུན་བཟང་རྣམ་སྤྲུལ་མཆོད་པའི་སྤྲིན་གྱིས་མཆོད།  ། ཐོག་མེད་འཁོར་བར་
བསགས་པའི་སྡིག་པ་བཤགས།  ། ལེགས་བྱས་བསོད་ནམས་ཀུན་ལ་རྗེས་ཡི་རང་།  ། སྲས་བཅས་
རྒྱལ་བས་ཆོས་འཁོར་བསྐོར་བར་བསྐུལ།  ། དེ་དག་མྱ་ངན་མི་འདར་གསོལ་བ་འདེབས།  ། དགེ་
260
ཚོགས་འགྲོ་བས་བྱང་ཆུབ་ཐོབ་ཕྱིར་བསྔོ།  ། བདག་གི་དགེ་བའི་ལས་རྣམས་འདི་དག་གིས།  ། འཇིག་
རྟེན་འདིར་ནི་མྱུར་དུ་སངས་རྒྱས་ཤོག། འགྲོ་ལ་ཕན་ཕྱིར་ཆོས་ཀྱང་སྟོན་བགྱིད་ཅིང་།  ། སེམས་ཅན་
སྡུག་བསྔལ་མང་གཟིར་མྱུར་སྒྲོལ་ཤོག། སྐྱེ་ཞིང་སྐྱེ་བ་དང་ནི་ཐམས་ཅད་དུ།  ། རིགས་བཟང་བློ་
གསལ་ང་རྒྱལ་མེད་པ་དང་།  ། སྙིང་རྗེ་ཆེ་ཞིང་བླ་མ་ལ་གུས་ལྡན།  ། རྗེ་བཙུན་སྒྲོལ་མའི་དམ་ཚིག་ལ་
གནས་ཤོག། རྗེ་བཙུན་སྒྲོལ་མ་ཁྱེད་སྐུ་ཅི་འདྲ་དང་།  ། ཞེས་སོགས་དང་།  ཁྱེད་ལ་བསྟོད་ཅིང་ཞེས་སོགས་དང་།  བྱང་ཆུབ་སེམས་མཆོད་རིན་པོ་ཆེ།  ། མ་སྐྱེས་པ་རྣམས་སྐྱེ་གྱུར་ཅིག། སྐྱེས་པ་ཉམས་པ་མེད་པ་
དང་།  ། གོང་ནས་གོང་དུ་འཕེལ་བར་ཤོག། ཅེས་སྨོན་ལམ་གདབ།  ཡིག་བརྒྱ་ལན་གསུམ་དང་།  མ་འབྱོར་པ་
དང་ཞེས་སོགས་ཀྱིས་ནོངས་པ་བཟོད་གསོལ་པར་གསོལ།  ། འདིར་ནི་རྟེན་དང་ལྷན་གཅིག་ཏུ།  ནས་སྩལ་དུ་
གསོལ།  ཨོཾ་སུ་པྲ་ཏིཥྛ་བཛྲ་ཡེ་སྭཱཧཱ།  ཞེས་རྟེན་ལ་བརྟན་བཞུགས་བྱ།  ། སྟོན་མཆོག་དམ་པ་ལྷ་མིའི་
མཆོད་འོས་པ།  ། སངས་རྒྱས་ཕྱག་འཚལ་དེང་འདིར་བདེ་ལེགས་ཤོག། སེམས་ཅན་གང་དག་འགྲོ་
དང་མི་འགྲོ་བ།  ། དེ་དག་ཐམས་ཅད་འདིར་ནི་བདེ་ལེགས་ཤོག། ཞི་བ་ཆགས་བྲལ་ལྷ་མིའི་མཆོད་
འོས་པ།  ། ཆོས་ལ་ཕྱག་འཚལ་དེང་འདིར་བདེ་ལེགས་ཤོག། སེམས་ཅན་གང་དག་འགྲོ་དང་མི་འགྲོ་
བ།  ། དེ་དག་ཐམས་ཅད་འདིར་ནི་བདེ་ལེགས་ཤོག། ཚོགས་མཆོག་དམ་པ་ལྷ་མིའི་མཆོད་འོས་པ།  །
དགེ་འདུན་ཕྱག་འཚལ་དེང་འདིར་བདེ་ལེགས་ཤོག། སེམས་ཅན་གང་དག་འགྲོ་དང་མི་འགྲོ་བ།  ། དེ་
དག་ཐམས་ཅད་འདིར་ནི་བདེ་ལེགས་ཤོག། འབྱུང་བོ་གང་དག་འདིར་ནི་ལྷག་གྱུར་ཏམ།  ། ས་འམ་
འོན་ཏེ་བར་སྣང་འཁོད་པ་དག། སྐྱེ་རྒུ་ཀུན་ལ་རྟག་ཏུ་བྱམས་བྱེད་ཅིང་།  ། ཉིན་དང་མཚན་དུ་ཆོས་ལ་
སྤྱོད་པར་ཤོག། འཇིག་རྟེན་བདེ་ཞིང་ལོ་ལེགས་དང་།  ། ཞེས་སོགས་ཤིས་པ་བརྗོད་ཅིང་མེ་ཏོག་གི་ཆར་དབབ་བོ།  ། གཉིས་པ་བཀའ་གདམས་པའི་ཕྱག་ལེན་སྣར་ཐང་བརྒྱ་རྩ་ལས་འབྱུང་བ་བཞིན་བྱ་ན།  རྟེན་མཆོད་བཤམས་པ་གོང་དང་འདྲ་བ་ལ།  གཏོར་མ་མི་དགོས།  སྐྱབས་སེམས་སྔོན་དུ་འགྲོ་བས་མཆོད་པ་བྱིན་གྱིས་བརླབ་པ་ནི།  དཀོན་མཆོག་
གསུམ་གྱི་བདེན་པ་དང་།  སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་བྱིན་གྱི་རླབས་དང་།
ཚོགས་གཉིས་ཡོངས་སུ་རྫོགས་པའི་མངའ་ཐང་ཆེན་པོ་དང་།  ཆོས་ཀྱི་དབྱིངས་རྣམ་པར་དག་ཅིང་
བསམ་གྱིས་མི་ཁྱབ་པའི་སྟོབས་དང་།  བདག་གི་མོས་པ་དང་།  ཏིང་ངེ་འཛིན་དང་།  སྨོན་ལམ་གྱི་
དབང་གིས་ཀུན་ཏུ་བཟང་པོའ་ིམཆོད་པའི་སྤྲིན་གྱི་ཕུང་པོ་རབ་འབྱམས་རྒྱ་མཚོས་འཇིག་རྟེན་གྱི་
261
ཁམས་ཐམས་ཅད་རྒྱས་བར་འགེངས་པ།  བླ་མ་དང་རྗེ་བཙུན་མ་སྒྲོལ་མའི་ལྷ་ཚོགས།  སངས་རྒྱས་
དང་བྱང་ཆུབ་སེམས་དཔའ་ཐམས་ཅད་ཀྱི་སྤྱན་ལམ་དུ་འབྱུང་ཞིང་རྒྱས་པར་གྱུར་ཅིག། ཨོཾ་ན་མོ་བྷ་ག་
ཝ་ཏེ་བཛྲ་སཱ་ར་པྲ་མརྡ་ནེ།  ཏ་ཐཱ་ག་ཏཱ་ཡ་ཨརྷ་ཏེ།  སམྱ་ཀྶཾ་བུདྡྷཱ་ཡ།  ཏདྱ་ཐཱ།  ཨོཾ་བཛྲེ་བཛྲེ།  མཧཱ་ཏེ་ཛ་
བཛྲེ།  མཧཱ་བིདྱཱ་བཛྲེ།  མཧཱ་བོ་དྷི་ཙིཏྟ་བཛྲེ།  མཧཱ་བོ་དྷི་མཎྜོ་པ་སཾ་ཀྲ་མཎ་བཛྲེས་རྦ་ཀརྨ་ཨཱ་ཝ་ར་ཎ་བི་
ཤོ་དྷ་ན་བཛྲེ་སྭཱཧཱ།  ཞེས་མཆོད་སྤྲིན་གྱི་གཟུངས་ལན་གསུམ་བརྗོད།  ཚོགས་ཞིང་སྤྱན་དྲངས་པ་ནི།  ཐུགས་རྗེའི་
བདག་ཉིད་རྩ་བརྒྱུད་བླ་མ་དང་།  ཞེས་སོགས་དང་།  མ་ལུས་སེམས་ཅན་མ་ཤོ་ལོ་ཀ་གསུམ་དང་།  པོ་ཏ་ལ་ཡི་
གནས་མཆོག་ན།  ། ཏཱཾ་ཡིག་ལྗང་གུ་ལས་འཁྲུངས་ཤིང་།  ། འོད་དཔག་མེད་པས་དབུ་ལ་བརྒྱན།  ། དུས་
གསུམ་སངས་རྒྱས་འཕྲིན་ལས་མ།  ། ལྷ་དང་ལྷ་མིན་ཅོད་པན་གྱིས།  ། ཞབས་ཀྱི་པདྨོ་ལ་འདུད་ཅིང་།  །
ཕོངས་བ་ཀུན་ལས་སྒྲོལ་མཛད་མ།  ། སྒྲོལ་མ་འཁོར་བཅས་གཤེགས་སུ་གསོལ།  ། ཞེས་བརྗོད་པས་རྩ་
བའི་བླ་མ་དང་དབྱེར་མེད་པའི་རྗེ་བཙུན་མ་སེང་ལྡེང་ནགས་ཀྱི་སྒྲོལ་མ་ལ།  སྟེང་དུ་ཇོ་བོ་རྗེ་སོགས་རྩ་
བརྒྱུད་ཀྱི་བླ་མ་རྣམས་དང་།  མཐའ་སྐོར་དུ་སྒྲོལ་མ་ཉེར་གཅིག་དང་རྒྱལ་བ་སྲས་བཅས་ཀྱིས་བསྐོར་
བ་སྤྱན་དྲངས་ཏེ་མདུན་གྱི་ནམ་མཁའ་བཞུགས་པར་བསམ།  དེ་ནས་ཡན་ལག་བདུན་པ་འབུལ་བ་ལ།  ཐོག་མར་ཕྱག་འཚལ་བ་ནི།  སངས་རྒྱས་ཐམས་ཅད་འདུས་པའི་སྐུ།  ཞེས་སོགས་ཚར་གསུམ་དང་།  མགོན་པོ་
ཐུགས་རྗེ་ཆེ་ལྡན་པ།  ། ཞེས་པ་ནས།  དགེ་འདུན་ལ་ཡང་ཕྱག་འཚལ་ལོ།  ཞེས་པའི་བར་ཚར་གསུམ་འདོན་ཅིང་།  ཤོ་ལོ་ཀ་རེ་དང་ཕྱག་རེ་སྦྲག་པའི་ཕྱག་བཅུ་གཉིས་བཙལ།  རྟེན་ལ་མེ་ཏོག་འཐོར།  ཇི་སྙེད་སུ་དག་ནས་ཕྱིར་
བསྔོའ། ོཞེས་པའི་བར་གྱིས་བཟང་སྤྱོད་ལས་འབྱུང་བའི་ཡན་ལག་བདུན་པ་ཕུལ།  སེམས་བསྐྱེད་ཀྱི་དམིགས་རྣམས་གསལ་བཏབ་ནས།  སངས་རྒྱས་ཆོས་ཚོགས་མ་ལན་གསུམ་གྱིས་བྱང་ཆུབ་ཏུ་སེམས་བསྐྱེད།  དེ་ནས་མཆོད་པ་དེ་སྤྱི་མཆོད་དུ་འབུལ་བར་གསུང་བས།  འཕགས་པའི་ཚོགས་དེ་དག་ཐམས་ཅད་ལ་མཆོད་ཡོན་དང་བྱུག་པ།  མེ་
ཏོག་དང་བདུག་སྤོས།  མར་མེ་དང་ཞལ་ཟས།  རོལ་མོ་དང་སིལ་སྙན།  གདུགས་དང་བ་དན་ལ་
སོགས་པ་དངོས་སུ་ཅི་འབྱོར་པ་འདི་དག་དང་།  ཕྱོགས་བཅུ་ན་བདག་པོས་ཡོངས་སུ་མ་བཟུང་བའི་ལྷ་
དང་མིའི་རྫས་དམ་པ་བདེ་བའི་ཡོ་བྱད་ཕུན་སུམ་ཚོགས་པ་ཐམས་ཅད་དང་གཟུངས་དང་རིག་པའི་
མཐུ་དང་མོས་པའི་སྟོབས་ཀྱིས་བསྐྱེད་པའི་མཆོད་པའི་སྤྲིན་བཟང་པོ་སྤྱོད་པའི་སྨོན་ལམ་ལས་བྱུང་བ་
རྒྱ་མཚོ་ཐམས་ཅད་ཀྱིས་ནམ་མཁའི་ཁམས་མཐའ་ཀླས་པ་ཐམས་ཅད་རྒྱས་པར་བཀང་སྟེ།  འབུལ་
262
ལོ།  མཆོད་དོ།  ཞེས་མཆོད་པ་དབུལ།  མཎྜལ་རྒྱས་བསྡུས་གང་མོས་ཕུལ།  དེ་ནས་ཐུགས་བསྟུན་ལ་དད་པས་ཕུལ་བསྐྱེད་དེ་རེ་ལྟོས་ཆེ་བས།  ཇི་ལྟར་འདོད་པའི་དོན་ལ་གསོལ་བ་ལན་གསུམ་གདབ་པར་གསུངས་པས།  བླ་མ་དང་དཀོན་
མཆོག་རིན་པོ་ཆེ་ཞེས་སོགས་གོང་གི་འདོད་གསོལ་ལན་གསུམ་བྱ་བ་ནི་སྡེ་ཚན་དང་པོའ། ོ། སྡེ་ཚན་གཉིས་པ་ནི།  ལྷ་
དང་ལྷ་མིན་ཅོད་པན་གྱིས།  ཞེས་པ་ནས།  སྒྲོལ་མ་ཡུམ་ལ་ཕྱག་འཚལ་ལོ།  ། ཞེས་པ་ཕྱག་དང་སྦྲག་ནས་ཚར་བདུན་བྱ།  སྒྲོལ་མ་ལ་མེ་ཏོག་གཏོར་ནས་ས་ལ་འདུག་སྟེ།  རྗེ་བཙུན་མ་འཕགས་མ་སྒྲོལ་མའི་ལྷ་ཚོགས་ལ་
མཆོད་ཡོན་དང་།  ཞེས་པ་ནས།  འབུལ་ལོ།  མཆོད་དོ།  ཞེས་པའི་བར་གྱིས་སྒོས་མཆོད་ཕུལ།  རྗེ་བཙུན་
འཕགས་མ་སྒྲོལ་མ་དང་།  ཞེས་པ་ནས།  འདྲེན་པའི་དཔལ་དུ་བདག་གྱུར་ཅིག། ཅེས་ཡན་ལག་བདུན་པ་དང་།  སངས་རྒྱས་ཆོས་ཚོགས་མ་ལན་གསུམ་གྱིས་སེམས་བསྐྱེད།  མཎྜལ་ཕུལ།  རྗེ་བཙུན་མའི་ཕྱག་གཡས་པའི་འོག་ཏུ་དམིགས་ཡུལ་རྣམས་ཆུད་བར་བསམས་ལ།  ཨོཾ་རྗེ་བཙུན་མ།  ནས་ཕྱག་འཚལ་བ་ནི་ཉི་ཤུ་རྩ་གཅིག་གི་བར་ཚར་གཉིས་འདོན།  འདོད་པའི་དོན་ལ་གསོལ་བ་ལན་གསུམ་གདབ་པར་གསུངས་པས།  རྗེ་བཙུན་བཅོམ་ལྡན་
འདས་མ་ཐུགས་རྗེ་ཅན།  ། ཞེས་སོགས་ལན་གསུམ་བྱ་བ་ནི་སྡེ་ཚན་གཉིས་པའོ།  ། སྡེ་ཚན་གསུམ་པ་ལ།  ཕྱག་འཚལ་ཉེར་གཅིག་པ་ལན་གསུམ་འདོན་པ་མ་གཏོགས་འདྲའོ།  ། སྡེ་ཚན་བཞི་པ་ཡང་གཞན་རྣམས་འདྲ་བ་ལ།  ཕྱག་འཚལ་ཉེར་གཅིག་པ་ལན་བདུན་གྱི་རྗེས་སུ།  ལྷ་མོ་ལ་གུས་ཞེས་སོགས་ཀྱིས་ཕན་ཡོན་བསམ་པ་དང་།  སྤྲོ་ན།  ལེགས་བྲིས་མ་
སོགས་ཀྱིས་བསྟོད།  རྗེ་བཙུན་བཅོམ་ལྡན་འདས་མ་ཐུགས་རྗེ་ཅན།  ། ཞེས་སོགས་དང་།  གཞན་ཡང་འདོད་དོན་གསོལ་འདེབས་དམིགས་བསལ་ཅན་ཡོད་ན་ལན་གསུམ་གདུང་ཤུགས་དྲག་པོས་བྱའོ།  ། མཇུག་ཏུ།  མ་རྙེད་ཡོངས་ས་མ་
ཤེས་དང་།  ཞེས་སོགས་ཀྱིས་ནོངས་པ་བཟོད་པར་གསོལ།  ཁྱེད་ཀྱིས་སེམས་ཅན་དོན་ཀུན་མཛད།  ཅེས་སོགས་ཀྱིས་གཤེགས་སུ་གསོལ།  མཆོད་པའི་འཁོར་གསུམ་མི་དམིགས་པའི་རྒྱས་བཏབ།  བསྔོ་སྨོན་བཀྲ་ཤིས་ཀྱིས་མཐའ་བརྒྱན་པར་བྱའོ།  ། མཎྜལ་བཞི་པའི་ཆོ་ག་འདི་ལ།  དཔལ་ལྡན་ས་སྐྱའི་རྗེ་བཙུན་གོང་མས་མཛད་པའི་ཡིག་ཆ་དང་།  དེའི་རྗེས་འབྲང་བླ་མ་དམ་པ་བསོད་ནམས་རྒྱལ་མཚན་དང་།  བསོད་སྙོམས་པ་ཀུན་དགའ་ཚུལ་ཁྲིམས་ཀྱི་ཡིག་ཆ་སོགས་བྱ་རྒྱུད་ལུགས་དང་།  དེ་ཡང་རང་ཉིད་ཐ་མལ་པའི་ངང་ལས།  མདུན་དུ་ལྷ་བསྒོམ་སྟེ་མཆོད་བསྟོད་གསོལ་འདེབས་སོགས་བྱེད་པ། རྗེ་ཁོལ་ལྟར་སྒྲུབ་པའི་ལུགས་ཡིན་ལ།  དཔལ་སྣར་ཐང་པའི་མན་ངག་བརྒྱ་རྩ་ལས་གསུངས་པ་ནི།  མདོ་ཆོག་དང་རྗེས་སུ་མཐུན་པ་ཡིན་པས།  དེ་གཉིས་ཕྱག་ལེན་སོ་སོར་མ་འདྲེས་པ་བགྱིས་ནས་ལེགས་པར་སེམས་ཤིང་།  མདོ་ཆོག་ལྟར་བྱེད་ན། མཆོད་པ་བྱིན་བརླབ་དང་།  འབུལ་པའི་ཆོ་ག་ཡང་གོང་དུ་བཤད་པ་བཞིན་བགྱིས་ན་འབྲེལ་ཆགས་ཤིང་།  མཁས་གྲུབ་ཆེན་
263
པོ་རྣམས་ཀྱི་བཞེད་པ་དང་མཐུན་པས་ལེགས་པར་འགྱུར་རོ།  ། མཁའ་སྤྱོད་དབང་པོའ་ིམཛད་པའི་འདོད་དོན་ཀུན་སྟེར་དུ་སྒྲུབ་པའི་མཎྜལ་དང་བུམ་པ་སོགས་བཅའ་བཞི་རྒྱས་པ་བྱིངས་དང་མི་འདྲ་བ་ཙམ་ནས་བཟུང་།  འཇིག་རྟེན་དབང་པོའ་ིབདག་བསྐྱེད་མཛད་པ་དང་།  བདུན་བསྐྱེད་ཀྱི་དང་པོར་སྒྲོལ་མ་དཀར་མོ།  བར་དུ་དམར་མོ།  མཐར་ལྗང་གུ་སོགས་ཕྱག་ལེན་ཡིག་ཆ་གཞན་ཐམས་ཅད་དང་མི་མཐུན་པར་འབྱུང་བ་མན་ངག་ཟུར་པ་ཞིག་ཡོད་པ་ཡིན་ནམ་འདིར་བཏང་སྙོམས་སུ་བཞག་ལ།  གཞན་མ་ཡིག་ཆ་ལྔ་ཙམ་མཐོང་བ་ཕལ་ཆེར་བླ་མ་དམ་པའི་ཡིག་ཆ་དང་མཐུན་པར་འབྱུང་ངོ་།  ། ཞེས་སྒྲོལ་མ་མཎྜལ་བཞི་པའི་ཆོ་ག་དངོས་གྲུབ་ཀུན་འབྱུང་ཞེས་བྱ་བ་འདི་ནི།  རང་གཞན་གྱི་རྐྱེན་སེལ་རིམ་གྲོ་སོགས་ལ་ལག་ལེན་དུ་བསྟར་དགོས་སྐབས་དུ་མར།  ཡིག་ཆ་བཀླག་ཆོག་མ་ཞིག་བྱུང་ན་བློ་དམན་ལ་ཕན་ཆེ་བར་འདུག་པས།  རྒྱས་བསྡུས་འཚམ་པ་ཞིག་ཅིས་ཀྱང་ཡི་གེར་བཀོད་པ་དགོས་ཞེས་དད་བརྩོན་རྣམ་དཔྱོད་ཕུལ་དུ་བྱུང་བའི་དྲུང་ཡིག་དགེ་སློང་བློ་བཟང་དོན་འགྲུབ་ཀྱིས་ལོ་སྔ་ཕྱིར་ནན་ཏན་དུ་བསྐུལ་བའི་ངོར།  བཙུན་གཟུགས་རྒྱལ་ཁམས་པ༧བློ་བཟང་ཆོས་ཀྱི་ཉི་མས་ཡིག་ཆ་བདུན་ཙམ་དང་སྒོ་བསྟུན་ཅིང་ཕྱག་ལེན་མ་འདྲེས་པར་བྱེད་དགོས་པ་རྣམས་སོ་སོར་དམིགས་ཕྱེད་བར་བྱས་ཏེ་ཆོས་སྡེ་ཆེན་པོ་བྱམས་པ་གླིང་གི་བླ་བྲང་བཀྲ་ཤིས་འོད་འབར་དུ་ཆོ་འཕྲུལ་ཆེན་པོའ་ིདུས་ཆེན་ལ་སྦྱར་བའི་ཡི་གེ་པ་ཡང་བསྐུལ་བ་པོ་ཉིད་དོ།  ། དགེ་བས་བདག་གཞན་ཐམས་ཅད་འཕགས་མ་སྒྲོལ་མས་རྗེས་སུ་འཛིན་པར་གྱུར་ཅིག།  །།